《君子勿郁郁士有谤毁者作诗以赠之》
唐代·孟郊

君子勿郁郁，听我青蝇歌。人间少平地，森耸山岳多。

折輈不在少，覆舟不在河。须知一尺水，日夜增高波。

叔孙毁仲尼，臧仓掩孟轲。兰艾不同香，自然难为和。

良玉烧不热，直竹文不颇。自古皆如此，其如少在何。

日往复不见，秋堂暮仍学。玄发不知白，晓入寒铜觉。

为林未离树，有玉犹在璞。谁把碧梧枝，刻作云门乐。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。